CELEX: 32016R1962
Language: hu
Date: 2016-11-07 00:00:00
Title: A Bizottság (EU) 2016/1962 végrehajtási rendelete (2016. november 7.) egyes áruk Kombinált Nómenklatúra szerinti besorolásáról

10.11.2016   
               
               
                  HU
               
               
                  Az Európai Unió Hivatalos Lapja
               
               
                  L 303/1
               
            A BIZOTTSÁG (EU) 2016/1962 VÉGREHAJTÁSI RENDELETE
      (2016. november 7.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) (átdolgozás) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. november 7-én.
         
            
               a Bizottság részéről,
            
            
               az elnök nevében,
            
            Stephen QUEST
            
               adóügyi és vámuniós főigazgató
            
         
      
      
         (1)  HL L 269., 2013.10.10., 1. o.
      
      
         (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Összeszereletlen zuhanyajtók, amelyeket falra történő felszerelésre és rögzítésre szántak, és amelyek a következő alkotórészekből állnak:
                     
                                 —
                              
                              
                                 két panel, egy táblából álló biztonsági üvegből (MSZ EN 12150), a következő méretekben: 2 100  × 860 × 6 mm (ajtó funkciót ellátó lengő panel) és 2 100  × 810 × 6 mm (rögzített/nem lengő panel),
                              
                           
                                 —
                              
                              
                                 két, 2 100  × 25 mm-es, sínt, egy műanyag vízzárót és négy csavarhelyet tartalmazó alumínium profil, minden egyes panel egy oldalára való rögzítésre,
                              
                           
                                 —
                              
                              
                                 magas minőségű acélból készült gombfogantyúk, távtartók, lemezek, forgópántok és más rögzítő eszközök,
                              
                           
                                 —
                              
                              
                                 csavarok, imbuszkulcsok, dugók és horgonyok (forgórészek),
                              
                           
                                 —
                              
                              
                                 záró- és tömítőelemek (egy mágneses zár az ajtópanelek zárásához, és egy redőzött tömítés a rögzített és a mozgó részek közötti tömítéshez/záráshoz).
                              
                           Az üveg penész, kosz- és tisztítószer-lerakódások elleni védelemmel rendelkezik, áztatott és kezelt.
                     Lásd a már összeszerelt árucikk képét (*).
                  
                  
                     7020 00 80 
                  
                  
                     A besorolást a Kombinált Nómenklatúra értelmezésére vonatkozó 1., 2. a), 3. b) és 6. általános szabály, valamint a 7020 00  és a 7020 00 80  KN-kód szövege határozza meg.
                     Az árucikk különböző alkotóelemekből álló, összeszereletlen állapotban bemutatott összetett áru. Mivel a profilok mindegyik panelnek csak egy-egy oldalán vannak, a termék nem tekinthető keretbe helyezettnek (lásd 70. árucsoporthoz tartozó KN Magyarázat Általános megjegyzések második bekezdését). A profilok, rögzítő eszközök, csavarok, dugók, zárak/tömítések másodlagos jellegű alkotóelemek. Ezért tehát az üveg adja a termék lényeges jellemzőjét.
                     A 7326  vámtarifaszám alá vasból és acélból készült más cikként vagy a 7610  vámtarifaszám alá alumínium keretként történő besorolás ezért kizárt.
                     A 7013  vámtarifaszám alá tisztálkodási vagy hasonló célra szolgáló üvegáruként történő besorolása szintén kizárt, mivel az csak kis elmozdítható árucikkeket foglal magában (lásd a 7013  vámtarifaszámhoz tartozó HR Magyarázat első bekezdésének (2) pontját is).
                     A 7007  vámtarifaszám alá biztonsági üvegként történő besorolása szintén kizárt, mivel ez a vámtarifaszám a biztonsági üveget foglalja magában, nem pedig az abból készült árucikkeket.
                     A terméket ezért a 7020 00 80  KN-kód alá, más üvegáruként kell besorolni.
                  
               
            (*)  A kép csupán tájékoztató jellegű.